
ЗАПИСНИК

СА ПЕДЕСЕТПРВЕ  СЕДНИЦЕ ГРАДСКОГ ВЕЋА ГРАДА ЧАЧКА

      Одржане 17. јула 2026. године, у сали Градског већа града Чачка, са почетком у 9,00 часова.

У   смислу   члана   15.   Пословника   Градског   већа   града   Чачка,   Владан Милић, заменик градоначелника града Чачка, отворио је 51. седницу Градског већа и истом председаваo.

Констатовао је:

· да  од  укупно  13  чланова  Градског  већа  седници  присуствује 12 чланова и то:  Владан Милић, Драган Штављанин, др Славица Драгутиновић, Милош Обреновић, Александар Каплановић, Александар Максимовић, Бранка Павловић, Милка Владисављевић, др Милош Папић, др Иван Глишић, Владимир Ристовић и Душан Радојевић. а одсутан је Милун Тодоровић
· да у смислу члана 15. Пословника Градског већа града Чачка, Градско веће има кворум,  те  може да ради и пуноважно одлучује;

·   да седници Градског већа присуствују:

· Игор Трифуновић, председник Скупштине града
· Мирослав Петковић, начелник Градске управе за стручне послове Скупштине, Градоначелника и Градског већа

· Милош Стеванић, помоћник градоначелника
· Срђан Бошковић, помоћник градоначелника

· Милош Теофиловић, помоћник градоначелника
· Радомир Тајсић, начелник Градске управе за финансије

· Саша Јовановић, начелник Градске управе за друштвене делатности 
· Мирјана Ђоковић, директор ЈКП „Комуналац“ Чачак

· Дејан Ћосић, директор ЈКП „Градско зеленило“ Чачак
·    представници средстава јавног информисања
***

Владан Милић, председавајући седницом Градског већа, обавестио је чланове Градског већа да  им је достављен записник са 50. седнице Градског већа, ради усвајања.
Питао је чланове Градског већа да ли има примедби на записник са 50. седнице Градског већа. Како није било примедби на достављени записник, то је Градско веће једногласно донело:

ЗАКЉУЧАК

УСВАЈА СЕ записник са 50. седнице Градског већа града Чачка број 06-95/2026-III од  1. јула 2026. године, без примедби.

***

У смислу члана 16. Пословника Градског већа града Чачка, Владан Милић предложио је дневни ред који је достављен уз материјал за седницу, с тим да се исти допуни следећом тачком:

- ДОНОШЕЊЕ РЕШЕЊА О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ
Питао је да ли има још предлога за измену или допуну дневног реда. 

Како више није било предлога за измену и допуну дневног реда, Градско веће је једногласно утврдило следећи:

ДНЕВНИ РЕД:
1. РАЗМАТРАЊЕ ИЗВЕШТАЈА О ПОСЛОВАЊУ ЈКП „КОМУНАЛАЦ“ ЧАЧАК ЗА 2025. ГОДИНУ

2. РАЗМАТРАЊЕ ИЗВЕШТАЈА О ПОСЛОВАЊУ ЈКП „ГРАДСКО ЗЕЛЕНИЛО“ ЧАЧАК ЗА 2025. ГОДИНУ

3. УТВРЂУВАЊЕ ПРЕДЛОГА ОДЛУКЕ О ДАВАЊУ САГЛАСНОСТИ НА ОДЛУКУ НАДЗОРНОГ ОДБОРА ЈКП „ГРАДСКО ЗЕЛЕНИЛО“ ЧАЧАК  БРОЈ 1481-1/26 ОД 29. ЈУНА 2026.ГОДИНЕ
4. ДОНОШЕЊЕ РЕШЕЊА О ИМЕНОВАЊУ ГРАДСКОГ ШТАБА ЗА ВАНРЕДНЕ СИТУАЦИЈЕ НА ТЕРИТОРИЈИ ГРАДА ЧАЧКА

5. ДОНОШЕЊЕ РЕШЕЊА ПО ЖАЛБИ БОГИЋЕВИЋ СИНИШЕ ИЗ ЧАЧКА НА РЕШЕЊЕ ГРАДСКЕ УПРАВЕ ЗА ИНСПЕКЦИЈСКИ НАДЗОР ГРАДА ЧАЧКА БРОЈ 347-536/2026-IV-6-03 ОД 6. МАРТА 20206. ГОДИНЕ

6. ДОНОШЕЊЕ РЕШЕЊА ПО ЖАЛБИ SUR TEC НА РЕШЕЊЕ ЈП „ГРАДАЦ“ ЧАЧАК БРОЈ 461/2026-2-03 ОД 5. ФЕБРУАРА 2026. ГОДИНЕ
7. ДОНОШЕЊЕ РЕШЕЊА О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ
РАД ПО ТАЧКАМА ДНЕВНОГ РЕДА: 
ПРВА ТАЧКА:
РАЗМАТРАЊЕ ИЗВЕШТАЈА О ПОСЛОВАЊУ ЈКП „КОМУНАЛАЦ“ ЧАЧАК ЗА 2025. ГОДИНУ

У оквиру ове тачке дневног реда Градско веће је размотрило Извештај о пословању ЈКП „Комуналац“ Чачак за 2025. годину, који је у уводном излагању детаљно образложила Мирјана Ђоковић. Исстакла да се ово предузеће суочава са значајним повећањем трошкова транспорта и одлагања комуналног отпада услед престанка рада Регионалне депоније Ужице током 2024. године а настала ситуација захтева преусмеравање отпада на алтернативне саниране депоније што доводи до повећања трошкова транспорта и одлагања, те да све ове околности имају директан утицај на финансијско пословање овог предузећа. Нагласила је да је у извештајном периоду ово предузеће остварило губитак.
По упознавању са извештајем, Градско веће је једногласно усвојило Извештај о раду ЈКП „Комуналац“ Чачак за 2025. годину и доставило Скупштини на разматрање и усвајање. 
ДРУГА ТАЧКА:
РАЗМАТРАЊЕ ИЗВЕШТАЈА О ПОСЛОВАЊУ ЈКП „ГРАДСКО ЗЕЛЕНИЛО“ ЧАЧАК ЗА 2025. ГОДИНУ


Дејан Ћосић у уводном излагању по овој тачки дневног реда упознао је члнаове Градског већа са извештајем о пословању ЈКП „Градско зеленило“ Чачак за 2025. годину и детаљно образложио све елементе извештаја. Посебно је истакао да је предузеће у извештајном периоду пословало успешно и стабилно те да је на основу таквог пословања остварило добит а такви резултати представљају основу за даљи раст, развој и унапређење пословања. 
По упознавању са извештајем, и након дискусије Александра Максимовића, који се осврнуо на послове дезинсекције и дератизације које ово предузеће обавља и Славице Драгутиновић, која је уз похвале за рад поставила питање у вези рада на основу јавног приватног партнерства, Градско веће је једногласно усвојило Извештај о раду ЈКП „Градско зеленило“ Чачак за 2025. годину и доставило Скупштини на разматрање и усвајање. 
ТРЕЋА ТАЧКА:
УТВРЂУВАЊЕ ПРЕДЛОГА ОДЛУКЕ О ДАВАЊУ САГЛАСНОСТИ НА ОДЛУКУ НАДЗОРНОГ ОДБОРА ЈКП „ГРАДСКО ЗЕЛЕНИЛО“ ЧАЧАК  БРОЈ 1481-1/26 ОД 29. ЈУНА 2026.ГОДИНЕ

У оквиру ове тачке дневног реда Градско веће је размотрило Одлуку Надзорног одбора ЈКП „Градско зеленило“ Чачак о расподели добити, коју је у уводном излагању образложио Дејан Ћосић. 

По упознавању са одлуком Градско веће је једногласно утврдило Предлог одлуке о давању сагланоссти на одлуку Надзорног одбора ЈКП „Градско зеленило“ Чачак број 1481-1/26 од 29. јуна 2026. године и доставило Скупштини на разматрање и доношење. 

ЧЕТВРТА ТАЧКА:
ДОНОШЕЊЕ РЕШЕЊА О ИМЕНОВАЊУ ГРАДСКОГ ШТАБА ЗА ВАНРЕДНЕ СИТУАЦИЈЕ НА ТЕРИТОРИЈИ ГРАДА ЧАЧКА


У оквиру ове тачке дневног реда а након уводног излагања Мирослава Петковића који је истакао да је потребно именовати Градски штаб за ванредне ситуације на основу нове одлуке о образовању Градског штаба за ванредне сиатуације на територији града Чачка, на предлог градоначелника, Градско веће је једногласно донело следеће
РЕШЕЊЕ

 О ИМЕНОВАЊУ ГРАДСКОГ ШТАБА ЗА ВАНРЕДНЕ СИТУАЦИЈЕ 

НА ТЕРИТОРИЈИ ГРАДА ЧАЧКА


I. У Градски штаб за ванредне ситуације на територији града Чачка (у даљем тексту: Штаб) именују се : 


 За команданта:

          -Милун Тодоровић,  градоначелник града Чачка


 За заменика команданта:

           -Владан Милић, заменик градоначелника града Чачка 

            За начелника : 

 -Милан Ерић, начелник Одељења за ванредне ситуације у Чачку

            За чланове :

1. Братислав Зечевић, шеф Службе за безбедност и одбрану Градске управе за опште и заједничке послове града Чачка;

2. Мр Наташа Цвијовић, секретар Црвеног крста Чачак;

3. Зоран Пантовић, директор ЈКП „Водовод“ Чачак;

4. Мирјана Ђоковић, директор ЈКП „Комуналац“ Чачак; 

5. Стефан Петровић, в.д. директора  ЈКП „Моравац“ Мрчајевци“;

6. Дејан Ћосић, директор  ЈКП „Градско зеленило“ Чачак; 

7. Милан Бојовић, директор ЈП ,,Градац“ Чачак;

8. Стефани Милосављевић Остојић, в.д. директора Центра за социјални рад града Чачка;

9. Драган Бисенић, помоћник директора за Медицински сектор Опште болнице Чачак;

10. Др Љиљана Миловановић, в.д. директора Завода за јавно здравље Чачак;

11. Љиљана Станишић, начелник Градске управе за опште и заједничке послове града Чачка; 
12. Радомир Тајсић, начелник Градске управе за финансије града Чачка;
13. Ненад Јовичић, начелник Одељења полиције Полицијске управе у Чачку; 

14. Радмила Белошевић, шеф Одсека за цивилну заштиту и управљање ризиком Одељења за ванредне ситуације у Чачку.    

II. Стручне и административно - техничке послове за потребе рада Штаба обавља Градска управа за опште и заједничке послове града Чачка у чијем делокругу су послови за ванредне ситуације у сарадњи са начелником Штаба и организационом јединицом надлежне службе за територију града Чачка.

II.Oвим решењем ставља се ван снаге Решење о именовању Градског штаба за ванредне ситуације на терторији града Чачка ( ,,Сл. лист  града Чачка“ број 26/2020. 8/2022, 17/2022, 15/2023, 7/2024, 9/2024, 3/2025, 12/2025 и 22/2025). 

          II. Ово решење  објавити у ,,Службеном листу града Чачка“.

ПЕТА ТАЧКА:
ДОНОШЕЊЕ РЕШЕЊА ПО ЖАЛБИ БОГИЋЕВИЋ СИНИШЕ ИЗ ЧАЧКА НА РЕШЕЊЕ ГРАДСКЕ УПРАВЕ ЗА ИНСПЕКЦИЈСКИ НАДЗОР ГРАДА ЧАЧКА БРОЈ 347-536/2026-ИВ-6-03 ОД 6. МАРТА 20206. ГОДИНЕ

У оквиру ове тачке дневног реда а након уводног излагања Мирослава Петковића, Градско веће је једногласно донело следеће 

РЕШЕЊЕ
ОДБИЈА СЕ жалба Богићевић Синише из Качулица, Чачак, поднета преко пуномоћника Катарине Д. Јовановић, адвоката из Чачка, изјављена на Решење Градске управе за инспекцијски надзор града Чачка број 347-536/2020-IV-6-02 од 6. марта 2026. године, као неоснована.

О б р а з л о ж е њ е
Градска управа за инспекцијски надзор града Чачка, донела је решење број 347-536/20-IV-4-02 од 6. марта 2026. године којим се одбија захтев странке Синише Богићевића из Качулица, град Чачак, поднет дана 19. фебруара 2026. године преко пуномоћника адвоката Катарине Д. Јовановић из Чачка, ул. Љубићска број 30 Чачак, за накнаду трошкова управног поступка, као неоснован.
На донето решење жалбу је благовремено изјавио Синиша Богићевић из Качулица, преко пуномоћника Катарине Д. Јовановић адвоката из Чачка из свих законом предвиђених разлога истичући да је решење неправилно и незаконито у целости. Указује да из образложења произилази да је првостепени орган одбио захтев за накнаду трошкова јер је исти како се наводи поднет након окончања управног поступка позивајући се на одредбу члана 87. Закона о општем управном поступку и да је првостепени орган тумачио да је разгледањем списа предмета процесно право странке те да оно не представља радњу која би поново отворила поступак нити обновила рок за истицање захтева за накнаду трошкова. Даље истиче да је странка била принуђена да преко пуномоћника поднесе захтев за разгледање списа предмета јер је исти имао правни интерес да изврши увид у списе а што је резултирало доношењем решења број 347-536/20-IV-4-02 од 8. децембра 2025. године којим је дозвољено подносиоцу разгледање списа предмета преко пуномоћника. Наводи да је разлог за подношење захтева за рагледање списа премета био тај што је решењем Градске управе за инспекцијски надзор од 21. фебуара 2025. године обустављен управни поступак у овој правној ствари али да решење никада није достављено пуномоћнику странке те да је пуномоћник након сазнања за донето решење од 21. фебруара 2025. године доставио поднесак са опредељеним захтевом за досуђивање трошкова дана 8. марта 2025. године о ком захтеву првостепени орган није одлучивао па је упућена ургенција 1.07.2025. године, након чега је првостепени орган донео решење број 347-536/20-IV-4-02 од 23. јула 2025. године којим је тај захтев одбијен. Даље истиче да је подносилац захтева преко пуномоћника изјавио жалбу 28. јула 2025. године на решење којим је одбијен његов захтев за разлгедање списа предмета коју жалбу је другостепени орган односно Градско веће града Чачка усвојило решењем број 347-318/2025-III од 20. новембра 2025. године. Посебно истиче да у моменту подношења захтева за разледање списа предмета дана 14. јула 2025. године, за пуномоћника странке, адвоката Катарину Д. Јовановић још увек није био окончан поступак и да је у захтеву за разгледање списа предмета пуномоћник опредељено тражила трошкове за састав наведеног захтева након чега је 23. јула 2025. године предат и образложени поднесак са прилогом где је такође опредељено тражила трошкове за састав наведеног поднеска а након тога је изјављена жалба 28. јула 2025. године из чије садржине произилази да је иста поставила захтев за трошкове састава предметне жалбе и таксе на жалбу и на крају 18. децембра 2025. године пуномоћница је приступила пред првостепени орган у циљу разгледања списа предмета. На крају истиче да пуномоћнику нису достављени ни оргинали решења о обустави поступка и решења о одбијању захтева за накнаду трошкова поступка па је дана 22. децембра 2025. године упутила поднесак да јој се наведени акти доставе али је првостепени орган донео закључак 8. јануара 2026. године којим се одбија захтев за достављање наведених решења у ком захтеву у поуци је наведено да против истог није дозвољена посебна жалба те овим путем изјављују жалбу и у односу на предметни закључак. Сматра да имајући у виду све напред наведено и то да пуномоћнику нису достављени оргинали решења од 1. фебруара 2025. године којим се обуставља поступак и решења од 27. марта 2025. године којим је одбијен захтев за рагледање списа предмета, то за пуномоћника странке управни поступак још увек није окончан.Уколико би се сматрало да су наведена решења уручена пуномоћнику дана 18. децембра 2025. године приликом разгледања списа предмета то би евентуално наступило окончање поступка дана 27. децембра 2025. године у односу на решење о обустави поступка односно 6. јануара 2026. године у односу на решење о захтеву за накнаду трошкова поступка. Сматра да је ожалбено решење неосновано, неправилно и незаконито јер је пуномоћник поднела захтев за накнаду трошкова приликом сваке радње коју је предузимала и у односу на коју је само поновила захтев за трошкове поступка у поднеску од 19.2.2026. године односно то је учнинила пре наступања евентуалне коначности поступка тако да су потраживани трошкови били оправдани па је првостепени орган исте требало да досуди. Предлаже да другостепени орган донесе решење којим се: Поништава првостепено решење Градске управе за инспекцијски надзор града Чачка број 347-536/2020-IV-6-02 од 6. марта 2026. године и обавезује првостепени орган да жалиоцу надокнади трошкове поступка у износима и за радње како је наведено у жалби; Поништава првостепено решење Градске управеза инспекцијски надзор града Чачка број 347-536/2020-IV-6-02 од 6. марта 2026. године и предмет враћа на поновни поступак и одлуку која се има донети најкасније у року од 30 дана од дана пријема предмета; Преиначава се првостепено решење Градске управе за инспекцијски надзор града Чачка и обавезује првостепени орган да жалиоцу надокнади трошкове поступка у износима и за радње како је наведено у жалби.

У одговору на жалбу првостепени орган остаје при свим наводима ожалбеног решења и истиче да је жалба неоснована јер је захтев за накнаду трошкова поступка поднет након окончања управног поступка, који је окончан решењем о обустављању, јер није било основа за даље вођење поступка и напомиње да је решење о обустави поступка достављено странци.
По разматрању жалбе и осталих списа предмета, као и оцене свих доказа Градско веће града Чачка налази да je жалба неоснована.
Законом о општем управном поступку („Сл. гласник РС“ број 18/2016 и 95/2018 - аутентично тумачење и 2/2023 - одлука УС), члановима од 84 до 89 прописани су трошкови поступка, право странке да поднесе захтев за трошкове поступка као и одлучивање о трошковима, односно чланом 87. Закона је прописано да странка може захтевати накнаду трошкова до окончања поступка.
Наводи жалбе којима се оспорава правилност ожалбеног решења су неосновани јер је првостепени орган поступао у складу са одредбама Закона о општем управном поступку и одбио захтев за накнаду трошкова поступка, обзиром да је исти поднет након окончања поступка а што је супротно одредбама члана 87. Закона. Наиме, у конкретној правној ствари првостепени орган је одлучивао по захтеву  странке од 19. фебруара 2026. године, за накнаду трошкова који су настали вођењем поступка у предмету инспекцијског надзора некатегорисаног пута на к.п. бр. 1592 МЗ Качулице-Штављани, број 347-536/2020-IV-6-02, а који поступак је окончан решењем од 21. фебруара 2025. године, односно поступак је обустављен јер нема основа за даље вођење обзиром да је уклоњен предметни кочић чије је уклањање наложено решењем од 2. октобра 2020. године. Решење којим је поступак обустављен, достављено је странци и исто садржи поуку о правном леку, односно праву на жалбу, које право странка није искористила. 

На другачије решење ове правне ствари немају утицаја наводи жалбе којима се указује на радње и поступке првостепеног органа као и поднеске жалиоца у предмету број 347-536/2020-IV-6-02, у којем је након доношења основног решења, вођен поступак по жалби, поступак по захтеву за накнаду трошкова поступка, поступак по пресуди Управног суда, поступак по захтеву због ћутања управе, поступак по захтеву за разгледање списа предмета и др. по којим захтевима и жалбама су одлучивали и првостепени и другостепени орган и доносили одговарајућа решења, која су достављања странци  или пуномоћнику, за шта постоје докази у списима предмета, што значи да је поступано по свим поднесцима странке. Поред тога, странка је покренула и управни спор пред Управним судом у Београду, Одељење у Крагујевцу, ради поништаја Решења Градског већа града Чачка број 347-355/2025-III од 20. новембра 2025. године и Решења Градског већа града Чачка, број 347-356/2025-III од 20. новембра 2025. године, а којим решењима је Градско веће решавало у другом степену у предмету бр. 347-536/2020-IV-6-02.

На основу изнетог, а како остали наводи немају утицаја на другачије решење ове правне ствари, Градско веће града Чачка, одлучило је као у диспозитиву.


ПОУКА О ПРАВНОМ СРЕДСТВУ: Ово решење је коначно и против њега није допуштена  жалба али се може покренути управни спор пред Управним судом у Београду- Одељење у Крагујевцу у року од 30 дана од дана пријема Решења.

ШЕСТА ТАЧКА:
ДОНОШЕЊЕ РЕШЕЊА ПО ЖАЛБИ SUR TEC НА РЕШЕЊЕ ЈП „ГРАДАЦ“ ЧАЧАК БРОЈ 461/2026-2-03 ОД 5. ФЕБРУАРА 2026. ГОДИНЕ

У оквиру ове тачке дневног реда а након уводног излагања Мирослава Петковића, Градско веће је једногласно донело следеће 

РЕШЕЊЕ


УСВАЈА СЕ жалба SUR TEC, изјављена на Решење ЈП „Градац“ Чачак, број 461/2026-2-03 од 5. фебруара 2026. године.

ПОНИШТАВА СЕ Решење ЈП „Градац“ Чачак број 461/2026-2-03 од 5. фебруара 2026. године и предмет враћа првостепеном органу на поновни поступак.

О б р а з л о ж е њ е

ЈП „Градац“ Чачак донео је Решење, број 561/2026-2-03 од 5. фебруара 2026. године, којим је утврдио SUR TEC накнаду за коришћење делова путног земљиштa укупне површине 46,00м2 за приступ објекту који се налази на к.п. бр. 55/2 КО Балуга Љубићска, а којем објекту  је омогућен приступ са дела Граничног пута Прељина Б. Љубићска за период од  1. јануара 2026. године до 16. јуна 2026. године у износу од 62.541,60 динара са ПДВом.

 Другим ставом истог решења корисник се обавезује да на рачун ЈП „Градац“ Чачак уплати наведени износ накнаде у једнаким месечним ратама до 15. у месецу за претходни месец на основу фактуре коју по коначности решења издаје ЈП „Градац“ Чачак, а у случају доцње исти ће бити у обавези да плати и камату. У ставу три истог решења корисник је у обавези да у случају престанка коришћења предметног објекта о томе обавести ЈП „Градац“ Чачак.

На донето решење жалбу је благовремено изјавио директор SUR TEC DOO ČAČAK, због погрешно и непотпуно утврђеног чињеничног стања, а из разлога јер је предметни путни правац затворен са оба краја, те је приступ објекту значајно отежан, наводећи да се пут не одржава дужи временски период, без обзира што је ЈП „Градац“ Чачак надлежан за одржавање предметног пута.  Истиче да је предметни пут оштећен због радова на Моравском коридору, обзиром да је коришћена тешка механизација и велике кубикаже транспортне јединице приликом извођења радова што је довело до оштећења површине пута.  Даље наводи да предметни пут представља безбедоносни ризик како за све запослене, тако и за добављаче и уговараче подносиоца жалбе током доласка и одласка до објекта, као и да оштећење пута може довести до материјалне штете на возилима и до повреде запослених, као и до саобраћајних незгода.  Напомиње да је ово предузеће већ два пута сопственим средствима вршило насипање предметног путног земљишта ради смањења ризика по људе и имовину, без обзира што је у обавези да то обавља ЈП „Градац“ Чачак.

У одговору на жалбу првостепени орган истиче да је жалба неоснована из свих разлога наведених у ожалбеном решењу. Истиче да су неосновани наводи да је предметни пут затворен јер је исти у употреби и користи се за приступ објектима и имањима како на главном путу тако и на споредним саобраћајницама, што се документује фотодокументацијом. Наводи да оштећење пута услед коришћења истог од стране извођача радова Моравски коридори не може се довести у везу са утврђеном накнадом за коришћење делова путног земљишта, с обзиром да важећим Законом о накнадама за коришћење јавних добара и важећом Одлуком о накнади за коришћење делова путног земљишта општинског пута и улице и другог земљишта које користи управљач општинског пута и улица нису прописане олакшице или ослобођење плаћања накнаде због оштећења на путевима. Даље истиче да ризик од повреда, саобраћајних незгода услед оштећења пута такођење се не може довести у везу са утврђивањем накнаде за коришћење делова путног земљишта, те да је то предмет других поступака. Такође истиче да насипање пута о сопственом трошку жалиоца не искључује плаћање накнаде за коришћење делова путног земљишта.  Даље наводи да неовлашћено насипање пута без одобрења управљача представља прекршајну одговорност  према одредбама Закона о путевима. Истиче да је током 2025. године ЈП „Градац“ Чачак проследио обавештења свим корисницима путног земљишта, који остварују саобраћајни прикључак о обавези плаћања накнаде за коришћење путног земљишта, те да је жалилац у складу са наведеним обавештењем доставио тражену документацију  са сугестијом да је саобраћајница Гранични пут Прељина Б. Љубићска затворена за саобраћај, а да није оспорен основ наплате накнаде, као и да су обавезе жалиоца за 2025. годину измирене. Истичу да је ЈП „Градац“ Чачак у складу са стварним стањем на терену и у складу са важећим прописима донео ожалбено решење са прилагођеним периодом обрачунавања, обзиром да су радови на предметној деоници пута отпочели 16. јуна 2025. године од када је жалиоцу онемогућен прилаз свом пословном објекту уз напомену да ће се обрачун накнаде наставити по довођењу Граничног пута Прељина Б Љубићска у функционално стање. 


По разматрању жалбе и осталих списа предмета, као и оцене свих доказа Градско веће града Чачка налази да је жалба  основана.  

ЈП „Градац“ Чачак донео је Решење, број 461/2026-2-03 од 5. фебруара 2026. године, којим је утврдио кориснику SUR TEC које користи делове путног земљишта локалног пута са дела Граничног пута Прељина Б Љубићска на к.п. бр. 2287/2 КО Прељина,  укупне површине 46,00м2 за приступ објекту који се налази на к.п. бр. 55/2 КО Балуга Љубићска,  накнаду  у износу од 62.541,60 динара са ПДВ -ом за период од 1. јануар 2026. године до 16. јуна 2026. године.

Увидом у документацију утврђено је да се корисник обраћао ЈП „Градац“ Чачак,  дописом којим обавештава ово предузеће да је саобраћајница Гранични пут Прељина – Балуга Љ. затворена за саобраћај због извођења радова од стране ЈП Путеви Србије на Моравском коридору, те да му је из тог разлога накнада за 2025. годину умањена. Такође,  увидом у списе предмета утврђено је да су фотографије ЈП „Градац“ Чачак сачињене дана  10. јула 2025. године, а да се ожалбеним решењем накнада за коришћење делова путног земљиштa утврђује за 2026. годину. 

У поновном поступку првостепени орган детаљно ће сагледати све чињенице које утичу на правилно решење ове управне ствари, односно утврдити да ли се до локације на којој жалилац обавља делатност, односно да ли је предметна  деоница за приступ кориснику у употреби од јануара 2026. године, обзиром да је ожалбеним решењем утврђена накнада за 2026. годину, уколико исата није била у континуираној употреби у периоду од 1. јануара до 16. јуна 2026. године, потребно накнаду обрачунати у складу са одредбама члана 205a. Закона о накнадама за коришћење јавних добара,  којим је прописано да се накнада за коришћење делова путног земљишта јавног пута не обрачунава за време редовног, периодичног одржавања или реконструкције јавног пута ако је извођењем радова онемогућен приступ објекту. 
На основу изнетог, Градско веће града Чачка одлучило је као диспозитиву. 

ПОУКА О ПРАВНОМ ЛЕКУ: Ово Решење је коначно и против њега није допуштена  жалба али се може покренути управни спор пред Управним судом у Београду- Одељење у Крагујевцу у року од 30 дана од дана пријема Решења.

СЕДМА ТАЧКА:
ДОНОШЕЊЕ РЕШЕЊА О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ

У оквиру ове тачке дневног реда а након уводног излагања Радомира Тајсића, Градско веће је једногласно донело следеће

РЕШЕЊЕ

1. Из  средстaва утврђених Одлуком о буџету града Чачка за 2026. годину (,,Сл. лист града Чачка“ број 21/2025 и 9/2026) раздео 2 Градско веће, функционална класификација 130, апропријација 18, извор финансирања 01 (Издаци из средстава буџета града), Директни корисник буџетских средстава – Градско веће,  Програм 0602. Опште услуге локалне самоуправе, програмска  активност 0009 - Текућа буџетска резерва, одобравају се средства у износу од 25.000.000,00 динара, на име обезбеђења додатних средстава намењених за реализацију Програма Чачанског спортског савеза за 2026. годину за активности које нису могле бити планиране при предлагању годишњег програма Чачанског спортског савеза а односе се на давање стипендија и новчаних награда за постигнуте спортске резултате и допринос у развоју спорта.  
2. Средства из тачке 1. Решења распоређују се на апропријацију 165, Економска класификација 481 – Дотације невладиним организацијама, Расход по наменама, 4819 – Дотације осталим непрофитним институцијама, Функционална класификација 810,  Извор финансирања 01 (Издаци из средсава буџета Града), Директни корисник буџетских средстава – Градска управа за друштвене делатности, Програм 1301 Развој спорта и омладине,  ПА 0001 Подршка локалним спортским организацијама, удружењима и савезима.  
3. О извршењу овог решења стараће се Градска управа за финансије. 
4. Ово решење објавити у ,,Службеном листу града Чачка“.
***
Владан Милић обавестио је чланове Градског већа да је одлучено по свим тачкама дневног реда, па је 51. седницу Градског већа закључио у 9 часова и 53 минута.  
ГРАДСКО ВЕЋЕ
Број: 06-101/2026-III
17. јул 2026. године
ПРЕДСЕДАВАЈУЋИ СЕДНИЦОМ
Владан Милић
заменик градоначелника
Записник са 51. седнице Градског већа усвојен је на 52. седници Градског већа број 06-108/2026-III од 31. јула 2026. године.

